<classify> SERIKALI imejipanga kufunga kamera katika barabara kuu za mikoa na maeneo mengine muhimu kurekodi matukio ya magari yapitayo.Naibu Waziri wa Mambo ya Ndani, Hamad Yusufu Masauni amesema hayo jana mjini Dodoma wakati akijibu swali la nyongeza la Mbunge wa Mbeya Mjini, Joseph Mbilinyi Chadema.Mbilinyi alihoji kwa nini serikali isifunge kamera barabara zote nchini badala ya kufunga katika barabara ya Dar es Salaam na Morogoro peke yake kuwaondoa polisi barabarani waende kufanya kazi ofisini za kushughulikia uhalifu.Masauni alisema kadri fedha zinavyopatikana hatua kwa hatua serikali itaendelea kufunga kamera katika barabara zote kuu nchini kote.Alikuwa akijibu swali la nyongeza la Mbunge wa Viti Maalumu, Rose Tweve CCM ambaye alitaka kujua lini serikali itafanya utaratibu wa ukaguzi wa lazima kuhakikisha magari yanakaguliwa badala ya kuyasimamisha njiani.Alisema suala hilo lipo pia katika mabadiliko ya sheria ambayo muswada wake utaletwa bungeni karibuni kurekebisha sheria ya usalama barabarani sura namba 168 ya mwaka 2002.Amesema katika mabadiliko hayo ya sheria suala hilo litatekelezwa na Baraza Jipya la Usalama Barabarani ambalo muundo wake utabadilika na kuwa la kiutendaji. Kabla sheria kurekebishwa litafanyiwa kazi na Shirika la Maendeleo Polisi.Tweve alitaka kujua lini serikali itaandaa utaratibu kuwa na vituo maalumu vya ukaguzi wa mabasi na daladala kupungza upotevu muda.Masauni amesema Kikosi cha Usalama Barabarani kimeandaa utaratibu wa kuwa na vituo maalumu vya ukaguzi wa mabasi ya umma kila mkoa ambapo mabasi ya abiria hukaguliwa kabla ya kuanza safari na mwisho.Aidha, ukaguzi wa pembezoni mwa barabara wa daladala na vyombovya moto hufanyika vituo vya ukaguzi maalumu barabara kuu na barabara nyingine za miji na majiji, alisema.  <topic>: kitaifa 